Foto: Getty Images «Barselona» klubi va Argentina milliy jamoasi hujumchisi Lionel Messi 25 noyabr kuni 60 yoshida vafot etgan hamyurti, futbol afsonasi Diyego Maradona haqida fikr bildirdi. «Bu – barcha argentinaliklar va futbol uchun juda qayg‘uli kun. U ketdi, lekin biz bilan qoladi. Chunki u abadiydir. U bilan boshimdan kechirgan ajoyib daqiqalarni doimo eslayman. Uning oilasi va do‘stlariga hamdardlik bildiraman. Ruhing orom olsin», – deb yozadi Messi «instagram»dagi sahifasida.